b'\n_START_ARTICLE_\nWillow Rosenberg\n_START_SECTION_\nVampyr Willow\n_START_PARAGRAPH_\nVampyr Willow er en verson av Willow fra et alternativ univers, hvor Buffy aldri kom til Sunnydale. I dette universet er Willow sammen med bestevennen sin, Xander, og de begge er vampyrer. Hun er med i episodene "The Wish" og "Doppelgangland". Hun aggressiv og sadistisk, det motsatte av Willows egentlige natur.\n_START_SECTION_\nDark Willow\n_START_PARAGRAPH_\n"Dark Willow" (Norsk: "M\xc3\xb8rke Willow") er versjonen av Willow som er med i slutten av sesong 6, etter at kj\xc3\xa6rsten hennes er myrdet. Dark Willow er besatt av \xc3\xa5 ta hevn p\xc3\xa5 Warren, mannen som drepte henne. Dette krasjer med moralen til Buffy, og de pr\xc3\xb8ver \xc3\xa5 minne Willow p\xc3\xa5 at de ikke dreper mennesker, uansett hva de har gjort. Dark Willow h\xc3\xb8rer ikke p\xc3\xa5 vennene sine, og fl\xc3\xa5r Warren levende.\n_START_SECTION_\nOz\n_START_PARAGRAPH_\nWillows f\xc3\xb8rste kj\xc3\xa6reste er varulven Daniel \xc2\xabOz\xc2\xbb Osbourne. De m\xc3\xb8tes i sesong 2, og er sammen til sesong 4. Oz blir forelsket nesten med en gang han ser henne, men de m\xc3\xb8tes ikke f\xc3\xb8r flere episoder etter dette. Oz blir bitt av en varulv, og da Willow konfronterer han om at han ikke tilbringer mye tid med henne, omformes han til en varulv og angriper henne. Da de bestemmer seg for \xc3\xa5 v\xc3\xa6re kj\xc3\xa6rester er Willow sv\xc3\xa6rt entusiastisk og glad, og man ser at forholdet deres hjelper henne mye ang\xc3\xa5ende selvtillit. P\xc3\xa5 college blir Willow bekymret at hun og Oz ikke er like n\xc3\xa6rme som de burde v\xc3\xa6re, og hun ser at Oz har \xc3\xb8ynene p\xc3\xa5 en annen jente, en varulv med navn Veruca. Forholdet deres ender n\xc3\xa5r Oz er utro med Veruca, og sier at ulven er inne i han hele tiden, og at han m\xc3\xa5 gj\xc3\xb8re noe med det f\xc3\xb8r de kan v\xc3\xa6re sammen. Han forlater Sunnydale, og Willow blir ganske deprimert.\n_START_SECTION_\nTara Maclay\n_START_PARAGRAPH_\nEtter at forholdet med Oz tar slutt, blir Willow forelsket i den sjenerte heksen Tara Maclay. De m\xc3\xb8tes i episoden "Hush" i sesong 4, og det oppst\xc3\xa5r fort en spenning mellom dem. De utf\xc3\xb8rer magi sammen flere ganger gjennom serien, og Joss Whedon har sagt at mange av magi scenene var metaforer for sex. Forholdet deres blir ikke bekreftet f\xc3\xb8r episoden "Who Are You?". Willow forteller Buffy om henne og Taras forhold i episoden "A New Moon Rising", hvor Oz vender tilbake til Sunnydale, og vil ha Willow tilbake. Willow m\xc3\xa5 da velge hvem hun vil ha, og hun ender opp med Tara. Likevel vises det ikke at de kysser f\xc3\xb8r i "The Body", en episode i sesong 5. Willow og Tara har et veldig sunt og lykkelig forhold helt til sesong 6, hvor man ser Willow bli mer og mer oppslukt av magi. Tara sier hun er bekymret for henne, og at hun m\xc3\xa5 slutte \xc3\xa5 bruke s\xc3\xa5 mye magi. Willow skj\xc3\xb8nner ikke hvorfor, og n\xc3\xa5r de krangler om det i slutten av episoden "All the Way" bruker Willow et trylleformular p\xc3\xa5 Tara, for \xc3\xa5 f\xc3\xa5 henne til \xc3\xa5 glemme krangelen. N\xc3\xa5r Tara skj\xc3\xb8nner at Willow gjorde dette, reagerer hun sterkt, og sier at hun m\xc3\xa5 forlate henne hvis hun ikke greier \xc3\xa5 g\xc3\xa5 en uke uten magi. Willow sier at hun skal g\xc3\xa5 en uke uten magi, men i frykt for \xc3\xa5 miste Tara utf\xc3\xb8rer hun et trylleforumlar til. Den sl\xc3\xa5r feil, og i slutten av episoden "Tabula Rasa" flytter Tara ut av huset hun og Willow bodde i._NEWLINE_I episodene etter dette g\xc3\xa5r det bratt nedover for Willow, og hun blir mer og mer avhengi av magi. Hun blir h\xc3\xb8y p\xc3\xa5 magi og krasjer en bil med lilles\xc3\xb8steren til Buffy, Dawn, i passasjer setet. Dawn og Buffy blir rasende, og Willow skj\xc3\xb8nner p\xc3\xa5 den m\xc3\xa5te at hun trenger hjelp. Etter dette hjelper Buffy henne med \xc3\xa5 avvenne seg fra \xc3\xa5 bruke magi. N\xc3\xa5r hun har g\xc3\xa5tt en stund uten magi kommer Tara hjem til henne, og vil at de skal blir sammen igjen. I episoden "Seeing Red" ser man hvor lykkelige de er n\xc3\xa5 som de er et kj\xc3\xa6restepar igjen, og det er f\xc3\xb8rste episode hvor skuespilleren som spiller Tara er med i introen. I slutten av denne episoden konfronterer Warren Buffy i hagen hennes, og fyrer skudd mot henne med en pistol. Han fortsetter \xc3\xa5 skyte mens han snur seg, og skyter mot huset til Buffy, som Tara og Willow befinner segi . Ett av skuddene treffer Tara, og hun faller mot bakken. Tara d\xc3\xb8r i armene til Willow, og Willow pr\xc3\xb8ver \xc3\xa5 vekke henne fra de d\xc3\xb8de ved \xc3\xa5 tilkalle Osiris. Han p\xc3\xa5peker at dette er en d\xc3\xb8d hun ikke kan gj\xc3\xb8re noe med, siden hun var drept av et annet menneske, og ikke av unaturlig energi. Etter dette f\xc3\xa5r Willow et sammenbrudd og g\xc3\xa5r ut p\xc3\xa5 en hevntokt hvor hun fl\xc3\xa5r Warren levende og pr\xc3\xb8ver \xc3\xa5 ende verden med bruk av svart magi.'